**Început de Mileniu**

*Ruxandra C*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă simt strivită astăzi

de secolul-Atom,

Și-aș vrea să strig întruna

că nu-s robot, ci Om

Mai cânt, visez la stele

Și plâng atunci când pot

De teama de-a ajunge

să fiu cândva Robot.

Priviți! Am sentimente,

iubiri și gelozii,

Am amintiri păstrate

de când eram copii.

Am și greșeli-cu carul,

Păcate?-nu mai spun,

Iubesc lumina, ploaia

Și-o casă la un drum,

Și o icoană sfântă,

la care să mă-nchin

Când bate câte-un clopot

Cu bronzul său divin.

Și de vei vrea hotarul

Să îl pășești- nu poți,

Eu aș muri cu tine

În lumea de roboți!